nb en da nl ca da da de es da da da da da da da da da da da da da da da da da ru en de da da en da en da en en en en en da da nb da de nb da da da da da da da da da da nl da en da da es nl da
Første podieplacering til det danske SailGP-hold | Denmark SailGP Team
31.7.2022 18:24:46 CEST | Denmark SailGP Team
Det danske SailGP-hold endte på en samlet tredjeplads ved det britiske grand prix i SailGP, som blev afholdt i Plymouth lørdag og søndag. Det er første gang, det ROCKWOOL-sponsorerede danske hold ender på podiet i SailGP.
Det danske SailGP-hold fik en tredjeplads ved det britiske grand prix i Plymouth og sikrede sig dermed holdets første podieplacering nogensinde.
Efter en samlet tredjeplads i de indledende sejladser skulle det danske hold kæmpe mod Australien og New Zealand i finalesejladsen. Her så det længe rigtig godt ud for den danske båd, men et skift i vinden betød, at det danske hold næsten gik i stå, mens New Zealand kunne sejle forbi og sikre sig sejren i det britiske grand prix foran Australien.
”Vi er selvfølgelig enormt stolte af, at vi endelig lander den podieplacering, men lige nu fylder ærgrelsen også lidt, da vi lå rigtig godt til i finalesejladsen. Men om et par timer, så er jeg sikker på, at det bliver stoltheden, der fylder,” siger den danske skipper, Nicolai Sehested.
Podieplaceringen blev sikret gennem tre flotte afsluttende sejladser i de indledende runder, som alle tre resulterede i andenpladser, og særligt den sidste sejlads blev spændende, hvor man skulle ende to placeringer foran den britiske hjemmebanefavoritter med legendariske Sir Ben Ainslie ved roret. Det blev først sikret på de sidste 100 meter af sejladsen, hvor en situation mellem den australske og britiske båd endte med at resultere i en straf til den britiske båd.
”Vi sejlede alt, hvad vi kunne i dag efter en lidt skidt start på grand prixet lørdag, og det resulterede heldigvis i den første podieplacering nogensinde for os. Men fremadrettet kan vi nok ikke regne med at lave tre andenpladser i træk, og det er derfor det er så vigtigt at sejle stabilt og ikke lave de der bundplaceringer, for det kræver så meget at komme ud af det igen,” siger Nicolai Sehested.
Perfekt optakt til København
Det danske hold fik med podieplaceringen en noget nær perfekt optakt til sæsonens næste grand prix, ROCKWOOL Denmark Sail Grand Prix på hjemmebanen i København.
”Det er klart, at sådan en tur i finalesejladsen giver blod på tanden i forhold til at prøve det igen, og forhåbentlig også med en endnu bedre slutplacering end i dag,” siger Nicolai Sehested.
ROCKWOOL Denmark Sail Grand Prix løber af stablen i Nordhavn i København d. 19. og 20. august, og det er altså et dansk hold, der kommer hjem til Danmark med masser af selvtillid og tro på tingene.
”Vi glæder os helt vildt til at komme hjem og vise de danske sportsfans, hvor vild sejlsport kan være, når 24 meter høje katamaraner svæver forbi tæt på land med op til 100 km/t. Og efter i dag er en plads øverst på podiet i København sikkert, hvad jeg vil drømme om, når hovedet rammer puden i aften,” siger Nicolai Sehested.
Billetter til ROCKWOOL Denmark Sail Grand Prix kan købes på Ticketmaster.dk.
Jonathan TurnerKommunikations- og PR-chef
Mia Christina GreenfortPR-konsulentHarbinger Public Relations
Det danske SailGP-hold fik en tredjeplads ved det britiske grand prix i Plymouth og sikrede sig dermed holdets første podieplacering nogensinde.
Det danske SailGP-hold fik en tredjeplads ved det britiske grand prix i Plymouth og sikrede sig dermed holdets første podieplacering nogensinde.
Skipper på det danske SailGP-hold, Nicolai Sehested.
Information om Denmark SailGP Team
Det dansk-baserede C-25-firma ROCKWOOL Group er verdens førende inden for stenuldsløsninger med mere end 11.600 medarbejdere i 39 lande.
ROCKWOOL har indgået aftale om et tre-årigt partnerskab med SailGP, verdens hurtigste og mest tilskuervenlige kapsejlads i nogle af verdens mest ikoniske byer. Sponsoratet af SailGP og ROCKWOOL Copenhagen SailGP-kapsejlads er en enestående platform til at understøtte og udbygge den rolle, som ROCKWOOL spiller i forhold til sit engagement i bæredygtige løsninger og bekæmpelse af globale klimaændringer.
Følg pressemeddelelser fra Denmark SailGP Team
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Denmark SailGP Team
Optimisme trods skuffende aflysning på hjemmebane: “I morgen skal vi ud og give den gas”19.8.2022 19:47:39 CEST | Pressemeddelelse
SailGP-flåden af F50-katamaraner lå tålmodigt klar i Øresund, da mangel på vind resulterede i flere udsættelser og til sidst en aflysning af første løbsdag ved ROCKWOOL Denmark Sail Grand Prix i København.
Kevin Magnussen om bord på dansk super-båd: Hurtigste på land mødte hurtigste på vand15.8.2022 21:33:14 CEST | Pressemeddelelse
Da den danske SailGP-båd i dag blev sat i vandet forud for weekendens ROCKWOOL Denmark Sail Grand Prix i Nordhavn, fik skipper Nicolai Sehested besøg af Kevin Magnussen.
Det danske SailGP-hold tror på fremskridt på og ude af vandet i Plymouth29.7.2022 11:00:00 CEST | Pressemeddelelse
SailGP vender tilbage til de britiske kyster, når Great Britain Sail Grand Prix løber af stablen i Plymouth i weekenden, og det danske SailGP-hold, der har ROCKWOOL som hovedsponsor, jagter holdets første podieplacering.
Bæredygtighedsbølgerne gik højt blandt de unge sejlere i den første Mini Impact League nogensinde i København7.7.2022 13:21:13 CEST | Pressemeddelelse
At have en positiv indflydelse stod øverst på dagsordenen ved 29er EM i København denne uge. Regattaen var arrangeret af Kongelig Dansk Yachtklub, og første gang SailGP Mini Impact League fandt sted.
Ungdomssejlere skal konkurrere i bæredygtighed ved EM i 29er-sejlads i Danmark8.6.2022 14:30:52 CEST | Pressemeddelelse
Det danske SailGP-hold har netop annonceret et innovativt samarbejde med SailGP og Kongelig Dansk Yachtklub for at levere den første ungdoms Impact League nogensinde i sport ved Europamesterskabet i 29er senere på måneden.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022